open-index/open-wikipedia-markdown huggingface dataset:
Ժան Պոլ Աբալո

**Ժան Պոլ Յովի Դյուսեխ** (, ), տոգոցի ֆուտբոլիստ, պաշտպան։

Հանդես է եկել Տոգոյի ֆուտբոլի ազգային հավաքականում։

## Կենսագրություն
### Ակումբային գործունեություն
1991 թվականից սկսել է հանդես գալ իր հայրենի Տոգոյի Լոմե քաղաքի «Ագազա» հավաքականում։ 1993 թվականին տեղափոխվել է Շատորուի «Սեն Կրիստոֆ» ֆրանսիական ակումբ, որը հանդես է եկել Ֆրանսիայի սիրողական առաջնությունում։ Թիմի կազմում անցկացրել է 29 խաղ և խփել 1 գոլ։

1995 թվականի ամռանը պայմանագիր կնքեց «Ամեն» ֆուտբոլային ակումբի հետ, որը հանդես է եկել Ֆրանսիայի 2-րդ լիգայում։ 1999/00 մրցաշրջանում ակումբը զբաղեցրել է 18-րդ տեղը Լիգա 2-ին մասնակցող քսան ֆուտբոլային ակումբներից և դուրս մնացել Ֆրանսիայի 3-րդ լիգայից։ Հաջորդ մրցաշրջանում՝ Ֆրանսիայի 3-րդ լիգայում «Ամենը» կարող էր ստանալ արծաթե գավաթ, զիջելով միայն «Գրենոբլ» ֆուտբոլային ակումբին՝ վերադառնալով երկրորդ լիգա։ Ֆրանսիայի գավաթի ժամանակ թիմն անցել է եզափակիչ, որտեղ զիջել է «Ստրասբուրգին» տասնմեկ մետրանոցների շարքով։ Աբալոն միակն էր իր խմբից, որ Խոսե Լուիս Չիլավերտիի դարպասին չի կարողացել իրականացնել տասնմեկ մետրանոց։ «Ամենում» Աբալոն խաղաց 10 տարի, թիմում խաղաց 273 խաղ և խփեց 7 գոլ։

2005/06 թվականների մրցաշրջանի առաջին կեսն անցկացրել է «Դյուկերկում», որտեղ խաղացել է 4 խաղ։ Հետո նա տեղափոխվել է կիպրոսական «ԱՊՈԷԼ» ֆուտբոլային ակումբ, որտեղ դարձել են Կիպրոսի գավաթի տերերը և բրոնզե մրցանակակիր Կիպրոսի չեմպիոնատում։ Կիպրոսի առաջնությանը անցկացրել է 3 խաղ։ 2006 թվականի ամռանը պայմանագիր կնքեց Պիրեյ քաղաքում գտնվող հունական «Էթնիկոս» ֆուտբոլային ակումբի հետ։ Թիմի կազմում խաղացել է 9 խաղ։ Նրա հաջորդ ակումբը դարձել է սուդանական «Ալ Մերեյխ» ֆուտբոլային ակումբը, որտեղ նա խաղացել է երկու մրցաշրջանի ընթացքում։ Իր ֆուտբոլային գործունեությունը նա ավարտել է «Դեոլ» ակումբում Ֆրանսիայի վեցերորդ դիվիզիոնից։

## Ծանոթագրություններ

## Արտաքին հղումներ
* 
* 

Կատեգորիա:Ամիենի ֆուտբոլիստներ
Կատեգորիա:Շատորուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տոգոյեցի ֆուտբոլիստներ
Կատեգորիա:Տոգոյի հավաքականի ֆուտբոլիստներ
Դերեկ (այլ կիրառումներ)

**Դերեկ** անվանումը կարող է ունենալ հետևյալ կիրառումները․
* Դերեկ - գյուղ Արևմտյան Հայաստանում, Էրզրումի վիլայեթի Ալաշկերտի գավառակում,
* Դերեկ - գյուղ Արևմտյան Հայաստանում, Խարբերդի վիլայեթի Դերսիմի գավառում,
* Դերեկ - գյուղ Արևմտյան Հայաստանում, Բիթլիսի վիլայեթի Շիրվանի գավառակում։
Սպանություններ Միդսոմերում (հեռուստասերիալ)

**Սպանություններ Միդսոմերում** () կամ **Զուտ անգլիական սպանություններ**, բրիտանական դետեկտիվ դրամատիկական հեռուստասերիալ սպանությունների մասին, որոնք տեղի են ունենում հորինված Միդսոմեր անգլիական կոմսությունում։ Հիմնված է հայտնի բրիտանական դրամատուրգ և սցենարիստ Քերոլեյն Գրեմի «Ավագ տեսուչ Բարնաբի» («Chief Inspector Barnaby») դետեկտիվ վեպի վրա։

Առաջին եթերաշրջանի թողարկումը սկսվել է 1997 թվականի մարտի 23-ին բրիտանական «ITV» («Independent television») հեռուստաալիքով։ 2016 թվականի փետրվարի 17-ին Մեծ Բրիտանիայի հեռուստաէկրաններում դուրս եկավ սերիալի տասնութերորդ եթերշրջանը։ 2016 թվականի փետրվարի 18-ի տվյալներով հեռուստասերիալը ունի 109 դրվագ (սերիա)։

## Սյուժե
Հիմնականում սյուժեն հիմնված է բրիտանական հայտնի դրամատուրգ և սցենարիստ Քերոլեյն Գրեմի «Ավագ տեսուչ Բարնաբի» («Chief Inspector Barnaby») դետեկտիվ վեպի վրա, որտեղ գլխավոր հերոսը ավագ տեսուչ Բարնաբին է (1997 - 2011 Ջոն Նետլզ, 2011 - մեր օրեր Նիլ Դաջեն)։

### Գեղարվեստական ոճ
Սերիալի սյուժեն ունի իր ուրույն գեղարվեստական ոճը։ Բոլոր իրադարձությունները փակ են տեղի ունենում՝ հորինված անգլիական Միդսոմեր կոմսությունում։ Մարդկանց միջև կոնֆլիկտները ցուցադրվում են սարկազմով և հումորով։ Բծախնդիր կղզականները ժամանակ առ ժամանակ կատարում են ամենահնարամիտ հանցագործությունները, նրանց հետ խելամիտ, հարգալից և էլեգանտ խուզրկուները , իսկ դրանց զուսպ կրքերի ֆոնում մնում են կանաչ մարգագետինները են ստվերային ծառուղիները, մռայլ սենյակները և սառը ննջասենյակը։

Սերիալում ուշադրություն է դարձվում մարդկանց իրական դեմքերի վրա։

## Դերերում
### Գլխավոր կերպարներ և դերասաններ
* **Թոմ Բարնաբի** (*[[Ջոն Նետլզ]]*) — ավագ տեսուչ (1997—2011)։ Ունի լավ ընտանիք։ 13-րդ եթերաշրջանում անցնում է թոշակի
* **Հրին Թրոյ** (*[[Դենիել Քեյսի]]*) — սերժանտ (1997—2003, 2008). տեսուչ Բարնաբիի մշտական գործընկերը
* **Ջոյս Բարնաբի** (*[[Ջեյն Ուայմար]]*) — Թոմ Բարնաբիի կինը, տնային տնտեսուհի (1997—2010)
* **Կլի Բրանաբի** (*[[Լոռա Հովարդ]]*) — Թոմ Բարնաբիի աղջիկը, սկսնակ դերասանուհի. 11 - րդ եթերաշրջանում ամուսնանում է (1997—2010)
* **Ջոն Բարնաբի** (*[[Նիլ Դաջեն]]*), նոր ավագ տեսուչ (2011 — մեր օրեր)։ Թոմ Բարնաբիի հորեղբոր տղան 
* **Ջեյմի Վինթեր** (*Նիկ Հենդրիքս*) — սերժանտ (2016 - մեր օրեր) 
* **Սառա Բարնաբի** (*[[Ֆիոնա Դոլման]]*) — Ջոն Բարնաբիի կինը և Քոսթոնի դպրոցի տնօրեն (2011 — մեր օրեր) 
* **Դեն Սքոթ** (*[[Ջոն Հոպկինս]]*) — սերժանտ (2003—2005)
* **Բեն Ջոնս** (*[[Ջեյսոն Հյուզ]]*) — սկզբում ոստիկան, հետո սերժանտ (2005—2013)
* **Չարլի Նելսոն** (*[[Գվիլիմ Լի]]*) — սերժանտ (2013 — 2016)
* **Ջորջ Բուլարդ** (*[[Բարրի Ջեքսոն]]*) — բժիշկ-ախտաանատոմ (1997—2011)
* **Քեյթ Վիլդինգ** (*[[Թամզին Մելեսոն]]*) — բժիշկ-ախտաանատոմ (2011 — 2015)

## Ծանոթագրություններ

Կատեգորիա:Անգլերեն հեռուստասերիալներ
Հաշվապահը (ֆիլմ, 2016)

**«Հաշվապահը»** (), ամերիկյան թրիլեր մարտաֆիլմ, որի ռեժիսորն է Գևին Օ՛Քոնորը, իսկ սցենարիստն է Բիլ Դուբուքը։ Գլխավոր դերակատարներն են Բեն Աֆլեքը, Աննա Քենդրիկը և Ջեյ Քեյ Սիմոնսը։ Ֆիլմի պրեմիերան կայացել է 2016 թվականի հոկտեմբերի 14-ին։

## Սյուժե
Քրիստիան Վուլֆը (Բեն Աֆլեք) հետապնդում է հայտնի հանցագործների։ Նա ունի աուտիզմ։ Արտակարգ լավ տիրապետելով մաթեմատիկայի, նա հաշվապահ է, ով անցկացնում է հաշվապահության «սև» աուդիտ՝ հանցագործ ընկերությունների կողմից անհետացած գումարները գտնելու համար։ Քանի որ նրա աշխատանքը շատ վտանգավոր է, Վուլֆն ունի հմտություններ, որով կարող է ինքն իրեն պաշտպանել․ նա հրաշալի հրաձիգ է և տիրապետում է մարտական տեխնիկայի։

Մի անգամ նրան կարգադրել էին գտնել բարձր տեխնոլոգիա արտադրող մի կազմակերպության անհետացած գումարները։ Կազմակերպությունը օրինական էր աշխատում, սակայն խնդիրներ առաջանում են նաև այնտեղ։

## Դերակատարներ

## Արտադրություն
2011 թվականին Բիլ Քուդրուփի սցենարը հայտնվեց «լավագույն սցենարների սև ցուցակում»։ 2013 թվականի ապրիլին գլխավոր դերի համար առաջարկվում էր Ուիլ Սմիթի թեկնածությունը։ Որոշ ժամանակ ռեժիսոր ցանկանում էին դառնալ Մել Գիբսոնը և Կոեն եղբայրները։ 2014 թվականի հոկտեմբերի 1-ին հայտնի դարձավ, որ գլխավոր դերը կատարելու է Բեն Աֆլեքը։ 2014 թվականի նոյեմբերի 14-ին Variety֊ին և The Hollywood Reporter֊ը հայտարարեցին, որ Աննա Քենդրիկը և Ջոնաթան Քիմբլ Սիմոնսը լինելու են հիմնական դերասանական կազմում։ Նոյեմբերի 14-ին հայտնի դարձավ, որ Ջոն Բերնթալը կատարելու է դեր ֆիլմում։ 2015 թվականի հունվարի 6-ին և 14-ին հայտնի դարձավ, որ Սինթիա-Ադայ Ռոբինսոնը, Ջեֆրի Թեմբորը և Ջոն Լլինթգոուն լինելու են ֆիլմի հիմնական կամում։

### Նկարահանումներ
Նկարահանումները սկսել են 2015 թվականի հունվարի 19-ին Ատլանտայում։ Ամբողջ ֆիլմը նկարահանվել է 35 միլիմետրանոց կինոժապավենի վրա, չնայած թվային տեխնոլոգիաներին անցնելու ընդհանուր միտմանը։ Օպերատոր Շեյմս ՄաքԳրավին ընտրել է այս տեխնիկան, քանի որ նա ճկունորեն կարողանում է հաղթահարել ցանկացած դժվարություն։

## Շարունակություն
2017 թվականի հունիսի 6-ին հայտարարվեց, որ լինելու է «Հաշվապահը» ֆիլմի սիքվելը։ Ֆիլմ վերադառնալու են Բեն Աֆլեքը, ռեժիսոր Քևին Օ՛Քոնորը և սցենարիստ Բիլ Քուդրուփը։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Իլինոյսում
Կատեգորիա:Ֆիլմեր, որոնց գործողությունները տեղի են ունենում 1989 թվականին
Կատեգորիա:Dune Entertainment ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր եղբայրների մասին
Սիրուց չես փախչի

**Սիրուց չես փախչի** (), թուրքական հեռուստասերիալ, որը ցուցադրվել է թուրքական Star TV հեռուստաընկերության եթերում։ Հեռուստասերիալի առաջին սերիան ցուցադրվել է 2014 թվականի սեպտեմբերի 14-ին, իսկ վերջին սերիան նույն տարվա նոյեմբերի 19-ին։ Գլխավոր դերերում հանդես են գալիս Բերք Օքթայը, Փելին Աքիլը, Ջերեն Հինդիստանը, Ադնան Քոչը, Ումութը Քարադաղը և ուրիշներ։ Հեռուստասերիալի ռեժիսորը Մեթին Բալեքօղլուն է, իսկ պրոդյուսերը՝ Թյուրքեր Ինանօղլուն։

## Սցենար
Հեռուստասերիալը պատմում է Յասեմին անունով աղջկա մասին։ Նա աշխատում է որպես դատախազ։ Նրա փեսացուի անունը Ալի է, ով աշխատում է ոստիկանության թմրանյութերի դեմ պայքարի բաժնում։ Երիտասարդ զույգը որոշում է ամուսնանալ, սակայն նշանադրության օրը աղջիկը իմանում է դավաճանության մասին։ Հուսալքված Յասեմինը որոշում է Ստամբուլից տեղափոխվել Մարդին՝ նոր կյանք սկսելու համար։ Ալին չի կարողանում նրան կանգնեցնել։ Ինքնաթիռում նա ծանոթանում է Բերզանի հետ, ով վերադառնում էր հայրենի քաղաք։ Այսպիսով ձևավորվում է սիրային եռանկյունի։ Կա նաև մեկ այլ աղջիկ՝ Նազլըն։ Նա նույնպես սիրում է Բերզանին։ Իրադարձությունները գնալով ավելի են խճճվում։

## Ծանոթագրություններ

Կատեգորիա:2014 հեռուստասերիալներ
Կատեգորիա:Դրամա հեռուստասերիալներ
Կատեգորիա:Թուրքական հեռուստասերիալներ
That’s What I Like

**«That’s What I Like»**, ամերիկացի երգիչ Բրունո Մարսի երգը` թողարկված 2017 թվականի հունվարի 30-ին՝ որպես նրա՝ 24K Magic (2016) երրորդ ստուդիական ալբոմի երկրորդ սինգլ։

## Պատմություն
«24k Magic»-ը միավորում է R&B-ի, hip hop soul-ի և նյու-ջեք-սվինգի և թրեփի տարրեր։ Սինգլը դեբյուտացվել է ամերիկյան *Billboard* Hot 100 հիթ-շքերթի № 79-ում 2016 թվականի դեկտեմբերի 10-ին։ Հիթ-շքերթում գտնվելու 15-րդ շաբաթում սինգլը հասել է № 1 հորիզոնականի և դարձել է Բրունո Մարսի յոթերորդ երգը, որը կարողացել է գլխավորել Hot 100 հիթ-շքերթը։ «24k Magic»-ն ստացել է դրական արձագանքներ երաժշտական քննադատների և հատուկ կայքերի կողմից։ 2017 թվականի ապրիլի 20-ին վաճառվել է ավելի քան 879,000 օրինակ ԱՄՆ-ում։

## Երաժշտական տեսահոլովակ
Երաժշտական տեսահոլովակը թողարկվել է 2017 թվականի մարտի 1-ին։ Ռեժիսորները եղել են Բրունո Մարսը և Jonathan Lia-ն։

## Կենդանի կատարումներ
Մարսը կատարել է իր «That’s What I Like» երգը 2017 թվականի փետրվարի 12-ին Գրեմմիի 59-րդ մրցանկաբաշխության ժամանակ (Լոս Անջելես,  Կալիֆոռնիա), նաև 2017 թվականի փետրվարի 22-ին 2017 Brit Awards մրցանակաբաշխության ժամանակ (Լոնդոն) և 2017 թվականի մարտի 5-ին iHeartRadio Music Awards-ում (Ինգլվուդ, ԱՄՆ)։

## Երգացանկ

## Դիրքերը հիթ-շքերթներում
### Ամենշաբաթյա հիթ-շքերթներ

### Տարեկան հիթ-շքերթներ

## Հավաստագրեր

## История выхода

## Նշումներ

## Ծանոթագրություններ

## Արտաքին հղումներ
*  (более 400 млн просмотров)

Կատեգորիա:Billboard Hot 100 գլխավորած սինգլներ
Կատեգորիա:Բրունո Մարսի երգեր
Կատեգորիա:Գրեմմի մրցանակակիր երգեր
Լիլի Ջեյմս

**Լիլի Ջեյմս** (, ), բրիտանացի դերասանուհի։

## Կենսագրություն
Լիլի Քլոյե Նինետտ Թոմսոնը ծնվել է 1989 թվականի ապրիլի 5-ին Էշերում, Սուրրեյ, Անգլիա։ Սովորել է Տրինգեի արվեստի ավագ դպրոցում։ 2010 թվականին Լոնդոնում ավարտել է Գիլդգոլլի երաժշտության և թատրոնի դպրոց։ Պարբերաբար խաղացել է անգլիական թատրոններում։ Օգտագործում է Լիլի Ջեյմս կեղծանունը։
Լիլին իր առաջնելույթն է ունեցել հեռուստասերիալում 2010 թվականին, նկարահանվելով «Ուղղակի Ուիլիամ» սերիալի չորս էպիզոդներում։ 2011 թվականին նկահանվել է« Անբարոյական աղջկա գաղտնի օրագիրը» սերիալի ութ էպիզոդներում։ 2012 թվականին Կորրինի դերում խաղացել է «Տիտանների զայրույթը» ֆիլմում։ 2012 թվականից նկարահանվում է «Դաունթոն աբբայություն» սերիալում։ 2015 թվականին էկրան է բարձրացել «Մոխրոտը» ֆիլմը, որտեղ նա խաղացել է գլխավոր դերը։
2015 և 2016 թվականներին Լիլին ստացել ԱՄՆ կինոդերասանների գիլդիայի մրցանակը՝ «Դրամատիկական սերիալում լավագույն աշխատանքային կազմ» անվանակարգում։

## Անձնական կյանքը
210px|right
2014 թվականից հանդիպում է անգլիական թատրոնի և կինոյի դերասան Մետ Սմիթի հետ։

## Ֆիլմագրություն
**Դերասան**

## Մրցանակներ և նոմինացիաներ

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի երգչուհիներ
Կատեգորիա:Անգլիացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Անգլիացի հեռուստատեսային դերասանուհիներ
Ջեյն Ադամս

**Ջեյն Ադամս** (; ), ամերիկացի սոցիոլոգ և փիլիսոփա։ 1931 թվականին արժանացել է Խաղաղության Նոբելյան մրցանակի։ 1919-1929 թվականներին ղեկավարել է Խաղաղության և ազատության կանանց միջազգային լիգան։ Նրա անունով Վեներա մոլորակի վրա կա խառնարան։

## Կենսագրություն
Սովորել է Ռոքֆորդի կանանց վարժարանում։

Ջեյնը ընկերուհու՝ Է․ Սթարի հետ միասին բրիտանական Թոյնբի Հոլ բարեգործական կենտրոնի նման ստեղծեց կենտրոն, որը նախատեսված էր ոչ միայն Չիկագո, այլև ԱՄՆ մնացած քաղաքներ ներգաղթած Եվրոպացի ընտանիքների համար։ Բարեգործական կենտրոնում կար մսուր մանկապարտեզ, գրադարան, սպորտդահլիճ, արհեստագործական սենյակ, խոհանոց, գեղարվեստական ստուդիա, աշխատանքի թանգարան, երիտասարդ աշխատողների գիշերօթիկ, որոնք նախատեսված էին աշխատող կանանց և նրանց ընտանիքների համար։

Այս գաղափարը կիրառվել է նաև Ռուսաստանում՝ Ստանիսլավ Շացկիի և Ալեքսանդր Զելենկոյի կողմից, ովքեր Մոսկվայում ստեղծել էին «Սեթլմենթ» մշակութային- լուսավորչական կենտրոնը։ Սրանց համագործակից կազմակերպություն էր նաև «Լիգովսկիի ազգային տունը», որը ստեղծվել էր Սանկտ Պետերբուրգում՝ կոմսուհի Սոֆիա Վլադիմիրովնա Պանինայի կողմից։

## Հիմնական աշխատություններ
* «Ժողովրդավարությունը և սոցիալական էթիկան» (Democracy and social ethics, 1902);
* «Աշխարհի նոր իդեալները» (New ideals of peace, 1907).

## Ծանոթագրություններ

## Արտաքին հղումներ
* Ջեյն Ադամսը standardebooks.org֊ում
* Jane Addams – Biographical - NobelPrize.org 
* Jane Addams 153rd Birthday doodle google (Sep 6, 2013 Location United States)

Կատեգորիա:Ամերիկացի սոցիոլոգներ
Կատեգորիա:Ամերիկացի փիլիսոփաներ
Կատեգորիա:Խաղաղության Նոբելյան մրցանակի դափնեկիրներ
Կատեգորիա:Նոբելյան մրցանակի դափնեկիրներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի սոցիալիստներ
Կատեգորիա:Քաղցկեղից մահացածներ
Կատեգորիա:Կին սոցիոլոգներ
Կատեգորիա:Նոբելյան մրցանակի կին դափնեկիրներ
Կատեգորիա:20-րդ դարի կին գրողներ
Կատեգորիա:Ամերիկացի սուֆրաժիստներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի սոցիալական աշխատողներ
Կատեգորիա:Ամերիկացի լրագրողներ
Կատեգորիա:Փիլիսոփաներ այբբենական կարգով
Կատեգորիա:Կանանց իրավունքների իրավապաշտպաններ
Կատեգորիա:Ամերիկացի հասարակագետներ
Կատեգորիա:Ամերիկացի ֆեմինիստներ
Կատեգորիա:Ամերիկացի հասարակական գործիչներ
Կաստավ

**Կաստավ** (, ), փոքր քաղաք Խորվաթիայում։ Գտնվում է Ռիեկայից 10 կմ դեպի հյուսիս-արևմուտք և Օպատիայից 5 կմ դեպի հյուսիս-արևելք։ Ըստ 2001 թվականի մարդահամարի արդյունքների՝ բնակչությունը կազմում է 2037 մարդ։  Նրա պատմական կենտրոնը, զբոսայգիները և մեծ անտառը գրավում են Խորվաթիայի և այլ երկրների զբոսաշրջիկներին։ Կաստավում ամեն ամառ անցկացվում է միջազգային երաժշտական փառատոն։

## Պատմություն
Կաստավը ունի երկարատև պատմություն։ Քաղաքը պատկանել է իլլիրիացիներին, այնուհետև հռոմեացիներին։ Քաղաքը հիմնադրվել է որպես ամրոց։ 1773 թվականին Կաստավը անցել է Ավստրիայի իշխանությանը։

1700 թվականին Կաստավում հիմնադրվել է դպրոց, որը Իստրիայի առաջին դպրոցն էր։ 1863 թվականից հետո քաղաքում հիմնադրվել է առաջին գրադարանը։

## Բնակչություն
Քաղաքի բնակչությունը կազմում է 2037 մարդ։ 2003 թվականի օգոստոսի 1-ին քաղաքի կազմում ներառվեցին մոտակա բնակավայրերը։ Տարածաշրջանի գրավչության շնորհիվ քաղաքի բնակչությունը արագ աճում է. 1991-2001 թվականներին այն գրեթե կիսով չափ աճել է։ 

Ըստ բնակչության խտության (808,3 մարդ/կմ²) Կաստավը Խորվաթիայում զբաղեցնում է յոթերորդ տեղը։

### Ազգային կազմ
Կաստավում հիմնական ազգը Խորվաթներն են, որոնց մասնաբաժինը էապես աճել է 1991 թվականից հետո, այն ժամանակ, երբ մյուս ժողովուրդների բնակչության ընդհանուր թիվը նվազել է։

## Կլիմա
Ամռանը օդի ջերմաստիճանը կարող է բարձրանալ մինչև 37&nbsp;°C և ավելի։ Ձմռանը Կաստավը ծածկվում է ձյունով։

## Տեսարժան վայրեր
thumb|right|200px|Կաստավի եկեղեցին
* Սուրբ Ելենա Կրիժանից եկեղեցի
* Մատուռներ՝ Սուրբ Երրորդություն, Սուրբ Ֆաբիան և Սեբաստիան, սբ Միխովիլ
* Քաղաքի դարպասները և պարիսպը 
* Անավարտ եկեղեցին
* Լոկվինա հրապարակը

## Տնտեսություն
Կաստավի տնտեսությունը զարգացած է, քանի որ բնակչությունը հիմնականում աշխատում է հարևան Ռիեկա և Օպատիա քաղաքներում։

## Քաղաքի վարչություն
### 2005—2009
2005 թվականի ընտրությունների արդյունքներով Քաղաքային խորհրդում ներկայացված էին հետևյալ հանդիպումները՝
* Կոալիցիա SDP-IDS-HSS-LS-HSU (8 տեղ)
* Կոալիցիա HDZ-HKDU-HD (4 տեղ)
* ARS (2 տեղ)
* PGS (1 տեղ)
2005 թվականի ընտրություններից հետո քաղաքապետ է ընտրվել Դին Յուրչիչը, իսկ քաղաքի խորհրդի նախագահ՝ Դալիբոր Չակովիչը։

2007 թվականի սկզբին Կաստավ քաղաքում ստեղծվեց Երիտասարդական Քաղաքային խորհուրդ, որի նախագահ է ընտրվել Ռենատո Ստանկովիչը։

### 2009 թվականից հետո
2009 թվականի ընտրություններից հետո  Քաղաքային խորհրդի կազմը հետևյալն է՝

Քաղաքապետ է ընտրվել Իվիցա Լուկանովիչը, քաղաքապետի տեղակալ՝ Դին Յուրչիչը։

## Մշակույթ, սպորտ, կրթություն
Կաստավայի սպորտային ձեռքբերումները հայտնի են ոչ միայն Խորվաթիայի, այլև հարևան Սլովենիայի և Իտալիայի համար։

Կաստավայում մարզվում են վոլեյբոլի, հանդբոլի, մինի ֆուտբոլի թիմեր, բայց ամենահաջողակը բասկետբոլի թիմն է։ Հայտնի է խորվաթ բասկետբոլիստ Էգոն Ստանիչը, ով ծնունդով Կաստավից է։

Գլխավոր ամենամյա մշակութային իրադարձությունը Bela nedeja փառատոնն է, որը անցկացվում է հոկտեմբերի առաջին կիրակի օրը։

Խորվաթ կոմպոզիտոր Իվանա Լանգը գրել է «Ավագ Կաստավսկի» օպերան։

Քաղաքում գործում է Միլան Բրոզովիչի միջնակարգ դպրոցը։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Խորվաթիայի քաղաքներ
Տնակ Կոլոմնայում

**Տնակ Կոլոմնայում** (), Ալեքսանդր Պուշկինի հումորային պոեմ՝ գրված 1830 թվականի Բոլդինական աշնանը (վերջացրել է հոկտեմբերի 10-ին)։ Գրվել է ութնյակներով, ընդ որում առաջին տները նվիրված էին այդ տների ստեղծման քննարկմանը։

## Հերոսներ
* Ինքը հեղինակը
* Այրի
* Փարաշա՝ նրա դուստրը
* Մի ծանոթ, ընկեր
* Ֆյոկլա
* Կոմսուհի
* Գվարդիական զինվորներ
* Վերա Իվանովնա, Փարաշայի հորեղբոր աղջիկը
* Գոֆ-Ֆուրյեր, նրա ամուսինը
* Վասկա կատուն
* Հարևանուհի
* Մավր
* Հանգուցյալ՝ այրի կնոջ նախկին ամուսին

## Սյուժե
Պետերբուրգի Կոլոմնա արվարձանում ապրում է այրի կինը իր դստեր՝ Փարաշայի հետ։ Ֆյոկլա խոհարարուհու մահից հետո դուստրը գնում է նոր խոհարարուհի գտնելու և բերում է Մավրին։ Կիրակի օրը Փարաշան մոր հետ միասին գնում է եկեղեցի, իսկ Մավրին թողնում են տանը։ Եկեղեցում այրին սկսում է անհանգստանալ, միայն թե աղախինը չկողոպտի նրանց տունը։ Նա, թողնելով Փարաշային, վերադառնում է տուն, որտեղ բռնացնում է Մավրին ածելիով։ Այրին ուշաթափվում է, իսկ Մավրը (ակնհայտ է՝ Փարաշայի զգեստափոխված սիրեկանը) փախչում է։

## Ստեղծում և հրատարակում
Վեպը ստեղծվել է ի պատասխան «Հյուսիսային մեղուներ»-ի այն կշտամբանքներին, թե Պուշկինը չի գրել «լուրջ» ստեղծագործություններ ռուսական զորքի հաջողությունների մասին։ Նա պատրաստվում էր վեպը տպել անանուն, բայց հետագայում հրաժարվել է այդ մտքից և տպագիր տարբերակից ներառել է այդ թեմային վերաբերվող տներ։

Վեպի սևագիր տարբերակները չեն պահպանվել, միակ ձեռագիր աղբյուրը, այսպես կոչված «Մաքրագիր ինքնագիրների ուղղումներն» է, որը գտնվում է Պուշկինի տուն-թանգարանում։ Առաջին անգամ տպագրվել է 1833 թվականին, ալմանախի «Նորատանը» չհաստատված ամսաթվով՝ 1829 թվականին։

54 տան առաջին խմբագրման մեջ կա 22 ութնյակ նախաբան, 30 ութնյակ հիմնական միտք և 2 ութնյակ վերջաբան։ Վերջնական տարբերակը կազմված է 40 տնից։ Հրատարակության ժամանակ բաց է թողնվել բնաբանը՝ «Modo vir, modo femina», Ovidius:

## Մեկնաբանություն
Դմիտրի Սվյատոպոլկ Միրսկիի կարծիքով «Տնակ Կոլոմնայում» վեպը իրենից ներկայացնում է Պուշկինի ազատ օնեգինյան բանաստեղծության վերջին փորձը։ Վեպը ստեղծելիս նա չէր կենտրոնանում միայն կատակային վեպի «Կոմս Նուլինի» (1825) վրա, ինչքան որ բայրոնական «Բեպպոյի» վրա։

Վլադիսլավ Խոդասևիչը «Տնակ Կոլոմնայում»-ի վերաբերում էր որպես Պուշկինի պետերբուրգյան պատմվածքների «մեկուսացած, անքակտելի ցիկլի» մարդու նեղացած կյանքի հանդերձյալ կյանքի ուժ։ Ի տարբերություն մյուս պատմվածքների՝ խնդրի լուծումը այստեղ կատակային է. Խոդասևիչի կարծիքով՝ դա յուրօրինակ «հիմարության գովասանք» է։

## Սյուժեի ադապտացում
* 1913 թվականին էկրանիզացվել է Պյոտր Իվանովիչ Չադինի «Տնակ Կոլոմնայում» համր կինոն՝ նկարահանված վեպի մոտիվներով։
* Իգոր Ստրավինսկին Բորիս Կոնխոյի լիբրետոյով գրել է «Մավրա» կարճ կոմիկական օպերան (1922)։

## Ծանոթագրություններ

Կատեգորիա:1830 պոեմներ
Կատեգորիա:Ալեքսանդր Պուշկինի պոեմներ
Պերեվոզ

**Պերեվոզ** , քաղաք (2001-ից) Ռուսաստանի Նիժեգորոդյան մարզում, Պերևոզսկի համայնքային շրջանի վարչական կենտրոն։
## Աշխարհագրություն
Քաղաքը գտնվում է Պյանա գետի, ինչպես նաև Մոսկվա-Եկատերինբուրգ ուղու վրա։ 
## Պատմություն
Պերեվոզ բնակավայրը ծագել է 16-րդ դարի երկրորդ կեսին։ Բնակավայրի մասին առաջին հիշատակությունները վերաբերվում են 1593 թվականին։ Այդ շրջանում եղել է փոքր գյուղ։

1630-ական թվականների երկրորդ կեսին Պերեվոզը դառնում է գյուղ։ Մինչև 1764 թվականը պատկանել է եկեղեցուն։
 
1779 թվականին գյուղը վերածվել է տարածաշրջանային քաղաքի, իսկ 1798 թվականին՝  արտահաստիքային քաղաքի։ Հոկտեմբերյան հեղափոխությունից հետո կրկին դարձել է գյուղ։
 
1962 թվականին գյուղը վերակազմավորվել և դարձել է քաղաքատիպ ավան։ 2001 թվականի փետրվարի Նովգորոդի օրենքի համաձայն ստացել է քաղաքի կարգավիճակ։
## Բնակչություն
2016 թվականի հունվարի 1-ի դրությամբ բնակչության քանակով քաղաքը գտնվում էր 921-րդ տեղում Ռուսաստանի Դաշնության 1112 քաղաքների շարքում։
## Մշակույթ
Պերեվոզում կա մշակույթի պալատ, մանկական արվեստի դպրոց և գրադարան։ Գործում են Շանս պարային խումբը, ժողովրդական վոկալի անսամբլ Յունոնա (միջազգային մրցույթի դափնեկիր), թատերական ստուդիա Սվետլի ֆոն և այլ խմբեր։ 
## Արդյունաբերություն
Պերեվոզում գործում է ձիարշավարան, ասֆալտի, հացի գործարան և կարի ֆաբրիկա։ Ջուլհականոցը փակվել է և դրա տեղում կառուցվել է գրասենյակային շենք։ Գործում է նաև էլևատոր, որը լավագույնն է։
## Զանազան
* Պերեվոզ քաղաքը 2007 թվականին հաղթող է ճանաչվել մարզային բարեկարգման մրցույթում։
* 2008 թվականին քաղաքում լողավազանով սպորտային համալիր և կինոթատրոն է  կառուցվել։
## Պատկերասրահ

Pyana rapids.jpg|
Perevoz. Near Pokrovskaya Church.jpg|Աստվածածին եկեղեցի


Perevoz. Railroad Station.jpg|Երկաթուղային կայարան
Perevoz. Town Civil Engineering College.jpg|Շինարարական քոլեջ


Perevoz. Town Sports centre.jpg|Առողջարարական կենտրոն «Չայկա»


## Ծանոթագրություններ

Կատեգորիա:Ռուսաստանի քաղաքներ
Վանայի ճակատամարտ

**[[Վանա]]յի ճակատամարտ**, Վազիրիտանի պատերազմի դրվագներից մեկը։

2004 թվականի մարտին պատերազմ սկսվեց Պակիստանից անկախ պետություն՝ Վազիրիստան ստեղծելու նպատակով։ Պակիստանի կառավարական զորքերը հայտնվեցին Թալիբանի մոտավոր 400 զինյալների դեմ, ովքեր թաքնվել էին մի քանի ամուր դիրքերում։

Նախատեսված էր, որ Վանայի պաշտպանների միջև պետք է լիներ Ուսամա բեն Լադենի ներկայացուցիչ Ումար ազ-Զավահարին, բայց նա կամ ճեղքել էր շրջափակումը, կամ երբեք չէր եղել այդ զինյալների շարքերում։

## Պայքարը

2004 թվականի մարտի 16-ին, պակիստանական բանակն առաջին անգամ կռվի մեջ մտավ Թալիբանի ուժերի հետ Հարավային Վազիրիստանում։

Երկու օր անց, 2004 թվականի մարտի 18-ին, սկսվեցին հայտնվել հաղորդագրություններ այն մասին, որ պակիստանի զինված ուժերը շրջափակել են բարձր նշանակությամբ թիրախներից մեկը, հնարավոր է այդ թիրախը, Ալ-Քայդայի փոխանորդ բժիշկ ազ-Զավահարին էր։ Սակայն, ո՛չ պակիստանցի և ո՛չ ամերիկացի զինվորները չէին հաստատում կամ ժխտում Զավահարիի ներկայությունը։ Պակիստանի զինված ուժերը շրջափակեցին լեռնային հենակետը, որտեղ Թալիբանի զինյալները արդեն հասցրել էին լավ դիրքավորվել։ Տեղի ունեցավ ծանր մարտ, մի անգամ չէ, որ միացյալ բանակին անհրաժեշտ էր նահանջել։ Մարտի տարածքում հայտնաբերվեցին թունելներ, որոնք տանում էին դեպի Աֆղանստան։

2004 թվականի մարտի 20, Պակիստանի բանակը հայտարարեց, որ Թալիբանի զորքերը ճեղքել են շրջափակումը։

2004 թվականի մարտի 23-ին, ռազմական գործողությունը ավարտվեց, և բանակին հաջողվեց գրավել Թալիբանի մարտիկների բոլոր դիրքերը, բայց բարձր գնով։ 49 զինվոր և Թալիբանի 55 մարտիկներ սպանվեցին, 33 զինվոր վիրավորվեց։ Թալիբանի 149 մարտիկներ գերի ընկան, բայց նաև գերի ընկան 11 պակիստանցի զինվոր։

2004 թվականի մարտի 28-ին ազատ արձակվեցին պակիստանական բանակի բոլոր զինվորները։

## Ծանոթագրություններ

Կատեգորիա:Ճակատամարտեր այբբենական կարգով
Կատեգորիա:Հակամարտություն Վազիրիստանում
Կատեգորիա:2004 թվականի մարտ
Կատեգորիա:2004 թվականը Պակիստանում
Վլադլեն Յուրչենկո

**Վլադլեն Յուրիևիչ Յուրչենկո** ( , հունվարի 22, 1994, Նիկոլաև, Ուկրաինա), ուկրաինացի ֆուտբոլիստ, կիսապաշտպան։ Հանդես է գալիս գերմանական «Բայեր 04»-ի և Ուկրաինայի երիտասարդական հավաքականի կազմում։

## Ակումբային կարիերա
2014 թվականի հունիսի 27-ին Յուրչենկոն միացելն է գերմանական «Բայեր 04»-ին։ Նա թիմի հետ կնքել է 2 տարվա պայմանագիր։

Բունդեսլիգայի շրջանակներում իր նորամուտը Յուրչենկոն նշել է «Աուգսբուրգ»-ի դեմ խաղում։ 2016 թվականի ապրիլի 1-ին Յուրչենկոն խփել է իր առաջին գոլը՝ Բունդեսլիգայի շրջանակներում կայացած «Վոլֆսբուրգ»-ի դեմ խաղում։ Այդ հանդիպումն ավարտվել է 3-0 հաշվով՝ լևերկուզենցիների հաղթանակով։

2016 թվականի դեկտեմբերի 7-ին Վլադլեն Յուրչենկոն իր նորամուտն է նշել Չեմպիոնների լիգայում՝ «Մոնակո»-ի դեմ խաղում։ Այդ հանդիպամն ընթացքում նա դարձել է կարևոր գոլի հեղինակ։

## Միջազգային կարիերա
Վլադլեն Յուրչենկոն հանդես է եկել Ուկրաինայի տարբեր տարիքային հավաքականների կազմում։ Ուկրաինայի Մ17 հավաքականի կազմում Յուրչենկոն դարձել է 1 գոլի հեղինակ։ Այդ գոլը նա հեղինակել է 2010 թվականի հոկտեմբերի 26-ին՝ Նիդերլալդների Մ17 հավաքականի դեմ խաղում։

Ուկրաինայի ազգային հավաքական Յուրչենկոն առաջին անգամ հրավիրվել է 2016 թվականին՝ ԱԱ 2018-ի որակավորման փուլի Իսլանդիայի հավաքականի դեմ խաղին մասնակցելու համար։

## Վիճակագրություն

## Ծանոթագրություններ

## Արտաքին հղումներ
* 

Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արցախի օդային փառատոն

մինի|ԷյրՖեստ Արցախում
**Արցախի օդային փառատոն** (), անց է կացվում Արցախում 2017 թվականի հունիսի 17-ից։ Նախագիծն առաջին անգամ իրականացվել է Արցախի էկոնոմիկայի նախարարության և «Յելլ Էքստրիմ պարկ» ընկերության տնօրեն, պարկի համահիմնադիր՝ Տիգրան Չիբուխչյանի կողմից։

## 2017
2017 թվականին փառատոնը կազմակերպվել է Արցախի թեթև ավիացիայի օդանավակայանի տարածքում։ Փառատոնի ընթացքում օդ են բարձրացել Արցախի թեթև ավիացիայի երկտեղանի ինքնաթիռը, օդապարիկ, պարատրայկ։
մինի|Թռիչք պարապլանով
Միջոցառմանը մասնակցել են ինչպես արցախցիներ, այնպես էլ Հայաստանից և արտասահմանից ժամանած հյուրեր։ Փառատոնի տարածքում տարբեր տաղավարներ և տոնական հետաքրքիր ծրագիր էր կազմակերպվել հյուրերի հետաքրքիր ժամանցը կազմակերպելու համար։ Միջոցառման համերգային մասում հանդես են եկել «Շուշվա բենդ», Նեմրա ռոք խմբերը և հայտնի «DJ»-ներ։

## 2018
2018 թվականի հունիսի 16-ին, Ստեփանակերտի օդանավակայանում երկրորդ անգամ կայացել է «Արցախ էյր ֆեստ» («Artshakh Air Fest»): Այս տարի նույնպես այն կազմակերպվել է «Յելլ Էքստրիմ Պարկ» («Yell Extreme Park») ընկերության, ԱՀ էկոնոմիկայի և արտադրական ենթակառուցվածքների, մշակույթի, երիտասարդության հարցերի և զբոսաշրջության նախարարությունների, «Սքայ Քլաբ-Պարագլայդինգ ին Արմենիա»-ի («Paragliding in Armenia - SKY CLUB») և «Սքայբոլ»-ի («Skyball») համատեղ ջանքերով, չնայած եղանակային անբարենպաստ պայմաններին այն կայացել է։ Օդային փառատոնի ընթացքում հանդիսատեսը հնարավորություն ունեցավ դիտելու օդապարիկների և ինքնաթիռների շոուն, ինչպես նաև վայելելու  տոնական համերգը, որի ընթացքում ելույթ ունեցան Գոռ Սուջյանը, Նեմրա ռոք խումբը, Շուշվա բենդը, «Միքայել Ոսկանյան և ընկերներ» խումբը, որին հաջորդել է փարթին՝ DJ Գուեվոյի մասնակցությամբ։ Փառատոնի ընթացքում կազմակերպիչները հանդես են եկել նաև մամուլի ասուլիսով, որին ելույթ են ունեցել ԱՀ էկոնոմիկայի և արտադրական ենթակառուցվածքների նախարար Լևոն Գրիգորյանը և Արցախի մշակույթի, երիտասարդության հարցերի և զբոսաշրջության նախարարության զբոսաշրջության վարչության պետ Արտակ Գրիգորյանը։ Փառատոնի ընթացքում գործում էին տարբեր տաղավարներ, ինչպես նաև փոքրիկ սևճարան՝ ամեն ինչ մարդկանց հանգիստը լիարժեք կազմակերպելու համար։

## 2019
Այս տարի Artsakh Airfest 2019-ը Ստեփանակերտի օդանավակայանի երկինքը կգունավորի օգոստոսի 24-ին։ Փառատոնը կմեկնարկի ժանը 14։00-ին։

Միջոցառումներ՝ 
* 6-ից ավելի ինքնաթիռների մասնակցությամբ օդային շոու ծրագիր (2 հատ ՅԱԿ-52 ինքնաթիռ, 1 հատ LK-39 ինքնաթիռ, 1 հատ ՄԻ-8 ուղղաթիռ, Ստեփանակերտի հայտնի փոքր ինքնաթիռ)
* Հայտնի DJ-ների և նվագախմբերի կատարումներ (DJ Güevo, Արատտա բենդ, Շուշվա բենդ)
* Օդապարիկով, ինքնաթիռով, պարապլանով թռիչքներ

Կազմակերպիչներ՝ 
*Yell Extreme Park
*Sky Club-Paragliding in Armenia
*Skyball
*Արցախի էկոնոմիկայի և ենթակառուցվածքների նախարարություն

## Ծանոթագրություններ

Կատեգորիա:2017 Արցախում
Կատեգորիա:Արցախի Հանրապետության մշակույթ
Հարձակում Օրակզայի վրա

**Հարձակում Օրակզայի վրա** (կամ **Ես ձեզ դաս կտամ** ռազմական գործողություն), որը սկսվել է 2010 թվականի մարտի 23-ին, դրանից հետո ինչ պակիստանական զորքերը մտան Օրակզայ գործակալության տարածք (որը վերահսկում է Թալիբանը)։ Այս ռազմական գործողությունը եղել է Վազիրիստանի պատերազմի մի մասը։

## Հարձակման ժամանակագրությունը
### Մարտի 23
Պակիստանական զորքերը սկսեցին ռազմական գործողություն Օրակզայում, Պակիստանի ցամաքային ուժերի գնդապետ՝ Թարիկ Հանայի ղեկավարությամբ, 2010 թվականի մարտի 23-ին։

### Մայիսի 5
Օրակզայ գործակալության մի մասն արդեն մաքրվել է զինյալներից, Թալիբանը կորցրեց գրեթե 400 զինյալներ և նահանջեց հետևյալ տարածքից։

### Հունիսի 1
Պակիստանական իշխանությունները հայտարարեցին գործակալությունում Թալիբանի դեմ վերջնական հաղթանակի մասին։

### Հունիսի 13
6 պակիստանցի զինվոր և Թալիբանի գրեթե 44 զինյալ սպանվեցին Օրակզայում զինված բախման ժամանակ։ Վերախմբավորումից հետո Թալիբանը սկսեց մասշտաբային հակահարձակում, որը շուտով ձախողվեց։

## արդյունքը
Չնայած պակիստանական իշխանությունների հայտարարությունների, թե Թալիբանին հաղթել են տվյալ գործակալությունում, զինված բախումները շարունակվում են առ այսօր։

## Ծանոթագրություններ

## Արտաքին հղումներ
* Полный анализ ситуации в Оракзаи 

Կատեգորիա:Ճակատամարտեր այբբենական կարգով
Կատեգորիա:Հակամարտություն Վազիրիստանում
Կատեգորիա:2010 թվականը Պակիստանում
Հրաչ Գալստյան

**Հրաչ Գալստյան** (), ապրիլյան քառօրյա պատերազմի հերոս, ավագ լեյտենանտ։

## Կենսագրություն
Հրաչ Գալստյանը ծնվել է 1991 թվականի մարտի 20-ին, Գյումրի քաղաքում։ Սովորել է Գյումրու 42 դպրոցում։ Դպրոցն ավարտելուց հետո 2003 թվականին ընդունվել է Վազգեն Սարգսյանի անվան ռազմական ինստիտուտ։ 2007 թվականին ավարտելով ինստիտուտը ծառայության է անցել Արցախի Մարտակերտի շրջանի՝ Թալիշ գյուղում։ Երիտասարդ ավագ լեյտենանտի կինը նույնպես զինվորականի ընտանիքից էր, Ադրբեջանի սահմանին մոտ գտնվող՝ Մատաղիս գյուղից։ 1988 թվականի երկրաշարժից հետո Գալստյանների ընտանիքը հայտնվել է ծանր, ողբերգական իրավիճակի մեջ։ Հրաչի հայրը՝ Վարդանը կորցրել է ընտանիքը։ Սակայն որոշ ժամանակ անց կարողացել է հաղթահարել դժվարությունները։ Հրաչն ունի մեկ եղբայր։ Եղբայրը նույնպես պայմանագրային զինծառայող է Թալիշում։ Հրաչի զոհվելուց մեկ ամիս անց՝ մայիսի 6-ին ծնվում է Հրաչ Գալստյանի առաջնեկ՝ Անահիտ Գալստյանը։

## Մարտական գործողություններ
Հրաչը մասնակցել է Թալիշի ուղղությամբ ընթացող մարտական գործողություններին։ Ապրիլի 2-ի լույս ապրիլի 3-ի գիշերը, թեժ մարտերի ընթացքում ժամեր շարունակ կռվելով հակառակորդի դեմ զոհվել է հերոսի մահով։ ԼՂՀ նախագահ Բակո Սահակյանի հրամանով Հրաչ Գալստյանը Թալիշի դիրքը ամուր պահելու համար հետմահու պարգևատրվել է Արիության մեդալով։

## Պարգևներ
* «Մարտական ծառայություն» մեդալ
* Արիության մեդալ

## Հուղարկավորություն
Հոգեհանգիստը տեղի է ունեցել 2016 թվականի ապրիլի 4-ին ժամը 17:00-ին, իսկ հուղարկավորությունը՝ 2016 թվականի ապրիլի 5-ին, ժամը 13:00-ին Թալիշի եկեղեցում։

## Ծանոթագրություններ

## Արտաքին հղումներ
* Նվիրյալները․ Հրաչ Գալստյան, Գևորգ Վարդանյան
* 168 Hours. Հրաչ Գալստյան
* Aprelu April 13.09.16 Hrach Galstyan
* Բացվեց պուրակ գյումրեցի ավագ լեյտենանտ Հրաչ Գալստյանի հիշատակին
* Ծնվել է Թալիշում հերոսաբար զոհված Հրաչ Գալստյանի դուստրը

Կատեգորիա:Արիության մեդալակիրներ
Կատեգորիա:Մարտական ծառայության մեդալակիրներ
Կատեգորիա:Քառօրյա պատերազմի մասնակիցներ հայկական կողմից
Կատեգորիա:Արցախի Հանրապետության Պաշտպանության բանակի ավագ լեյտենանտներ
Կատեգորիա:ՀՀ զինված ուժերի ավագ լեյտենանտներ
Հոլոքոստի զոհերին նվիրված հուշարձան (Վիեննա)

**Հոլոքոստի ավստրիացի հրեա զոհերին նվիրված հուշարձան** (), հուշահամալիր Վիեննայում, որը նաև հայտնի է որպես «**Անանուն գրադարան**»։ 2000 թվականին բացված հուշարձանը տեղակայված է Յուդենպլաց հրապարակում Վիեննայի առաջին շրջանում։ Հոլոքոստի ավստրիացի զոհերին նվիրված հուշահամալիրը ստեղծել է բրիտանացի նկարչուհի Ռեյչել Ուայթրեդը։

## Պատմություն
Հուշահամալիրի գաղափարը պատկանել է հայտնի ավստրիացի քաղաքական գործիչ և նացիստների որսորդ Սիմոն Վիզենտալին, որը կորցրել էր իր ընտանիքը նացիստական համակենտրոնացման ճամբարներում։ Վիզենտալը հանրայնորեն իր անհամաձայնությունն է հայտնել Պատերազմի և ֆաշիզմի դեմ համալիրի գաղափարին Ալբերտինապլացում՝ ստեղծված Ալֆրեդ Հրդլիչկայի կողմից 1988 թվականին։ Համալիրը, ըստ քաղաքական գործչի, ներկայացրել է Հոլոքոստի զոհերին «անարժան լույսով»։ Վիզենտալը դարձել է Ավստրիայում նացիստական ռեժիմի հրեա զոհերին նվիրված նոր հուշահամալիրի վերակառուցման հանձնաժողովի նախաձեռնողը։ Հուշահամալիրը կառուցվել է քաղաքի միջոցներով այն ժամանակ, երբ Ռեյչել Ուայթրեդի նախագիծը միաձայն ընտրվել է Հանս Հոլայնի ղեկավարությամբ միջազգային ժյուրիի կողմից ներկայացված նախագծերում հաշվի էին առնվել ինչպես Յուդենպլացի տեղամասի տեխնիկական սահմանափակումները, այնպես էլ հուշագրերում սպանված ավստրիացի հրեաների՝ համակենտրոնացման ճամբարների ներառման անհրաժեշտությունը

## Ծանոթագրություններ

## Գրականություն

* 
* 
* 
* 

## Արտաքին հղումներ
* 

Կատեգորիա:2000 կառույցներ
Կատեգորիա:2000 հիմնադրումներ
Կատեգորիա:Ներքին քաղաք
Կատեգորիա:Վիեննայի տեսարժան վայրեր
Պատ (շինություն)

right|thumb|Աղյուսից կառուցված պատ
right|thumb|Բնական քարից պատրաստված պատ
right|thumb|250px|Կենդանի պատ
right|thumb|250px|Ուռենու ճյուղերից պատրաստված և կավով ամրացված պատ
right|thumb|Աղյուսե պատ, որ մասնակիորեն կազմված է ապակուց
**Պատ**, ուղղահայաց պարսպող շինվածք, որը բաժանում է տարածությունը իրեն շրջապատող տարածքից կամ հարևան տարածությունից։

**Շենքի պատ**, շենքի պահող կամ պարսպող տարրը։ Կառուցվածքի տեսանկյունից արտաքին պատերը կարող են լինել մեկանգամյա կամ համալիր կառույցներ։

Պատի կառույցների կարևոր մասն է ջերմաստիճանը ցածրացնող միացման հատվածները։

## Պատերի դասակարգում
### Կառուցվածքային սխեմայից կախված
Պատերն ըստ կառուցվածքի լինում են.
* Կրող` բացի իրենց սեփական ծանրությունից` կրում են նաև ծածկույթի, վերին շերտի ծանրությունը,
* Ինքնակրող` կրում են միայն իրենց սեփական ծանրությունը,
* Չկրող (այդ թվում և կախովի)` կրում են միայն իրենց սեփական ծանրությունը 6 մետրից քիչ բարձրություն ունեցող մեկ հարկի չափով, ավելի բարձր հարկի դեպքում այդ պատը կդասվի արդեն ինքնակրող տեսակին,
* Միջնորմ` միջին պատեր, որոնք կրում են միայն իրենց սեփական և քամու ծանրությունը (բաց լուսամուտների կողմից) 6 մետրից քիչ բարձրություն ունեցող մեկ հարկի չափով, ավելի բարձր հարկի դեպքում այդ պատը կդասվի արդեն ինքնակրող տեսակին

### Նյութից կախված
* փայտե
* աղյուսե
* բետոնե
* երկաթբետոնե
* պանելային

## Պաշտպանական պատեր
* Ավրելիանոսի պատ
* Չինական մեծ պատ

## Բաժանող պատեր
Ծառայում է երկու ընդդեմ կողմերի բաժանման համար։ Բաժանում են քաղաքներ, շրջաններ և երկրներ։
* երկու` հունական և թուրքական մասի էր բաժանում Կիպրոսի մայրաքաղաք Նիկոսիան
* հնդկական պատը` Կաշմիրը, ձգվում էր 550 կմ
* բաժանող պատ է կառուցված Հյուսիսային և Հարավային Կորեաների միջև
* Հունաստանը պատի կառուցում սկսեց մաքսանենգներից և ոչ օրինական գաղթականներից պաշտպանվելու համար։ Պատը Թուրքիայի հետ սահմանին է կառուցվել
* Իսպանիան Մարոկկոյի պնդմամբ պահում է Մարոկկոյի տարածքների մի մասը` պատով շրջապատելով Սեուտա քաղաքը Աֆրիկայի հյուսիսում
* ավելի քան 2500 կմ երկարությամբ բաժանող պատ կա Արևմտյան Սահարայում (Մարոկկոյի և ՍԱԴՀ-ի միջև)
* Հյուսիսային Իռլանդիայում կաթոլիկ և բողոքական ուղղությունների դավանորդ բնակիչները պատով բաժանված են միմյանցից
* աաժանող պատ կա Իսրայելի և Հորդանան գետի արևմտյան ափի միջև
* ամենահայտնի բաժանող պատը եղել է Բեռլինի պատը, որը գոյություն է ունեցել 1961 թվականից մինչև 1989-1990 թվականներ

## Կուլտային պատեր
* Լացի պատ
* Ցոյի պատ

## Ծանոթագրություններ

Կատեգորիա:Շինարարական տարրեր և կառուցվածքներ
Կատեգորիա:Պատեր
Սուրբ Հովհան Նեպոմուցկիի տաճար

**Սուրբ Հովհան Նեպոմուցկիի տաճար**  (, ), Հռոմի կաթոլիկ եկեղեցու տաճար Սերբիայի Զրենյանին քաղաքում, Զրենյանին քաղաքի հոգևորականների նստավայրը, որ գտնվում է Սերբիայի Բանատում։ Տաճարը գտնվում է Զրենյանինի ազատության հրապարակում, կոչվել է Սուրբ Հովհան Նեպամուկցիի անվամբ։

## Պատմություն
Օսմանյան կայսրության կառավարման ընթացքում նրանք հիմնադրել են մզկիթը, բայց ավստրիացիները թուրքերի՝ քաղաքից և Բանատից դուրս գալուց հետո ոչնացրել են այն։ Սակայն սա առաջին մզկիթը չէ, որը վերածվել է կաթոլիկ տաճարի։ Տաճարը կառուցվել է 1768 թվականին բարոկկո ոճով։ Հաջորդ դարում շենքը գտնվել է վատ վիճակում, և ղեկավարությունը որոշել է կառուցել նորը։ Ներկայիս տաճարի շինարարությունն սկսվել է 1864 թվականին Սթիվեն Դորդվիքի նախագծով և տևել է չորս տարի։

## Նկարագրություն
Զրենյանին տաճարը կառուցվել է նեոկլասիկ ոճով։ Ինտերիերը զարդարված էր Ժոզեֆ Գոիգների կողմից, և տաճարն աչքի է ընկնում 1907 թվականին Տիմիշոարայում պատրաստված երգեհոնով։ Տաճարի չափսերի շնորհիվ զանգակատունը երևում է քաղաքի շատ հատվածներից։

## Ծանոթագրություններ

## Աղբյուրներ
*Zrenjanin Cathedral

## Արտաքին հղումներ
* http://www.gcatholic.org/dioceses/diocese/zren0.htm

Կատեգորիա:1868 հիմնադրումներ
Կատեգորիա:Սերբիայի տաճարներ
Արիզոնայի դրոշ

**Արիզոնայի դրոշը** (), ամերիկյան Արիզոնա նահանգի խորհրդանիշերից մեկը։

Արիզոնա նահանգի դրոշը իրենից ներկայացնում է ուղղանկյուն վահանակ բաժանված երկու հավասար մասերի։ Վերևի հատվածը կազմված է կարմիր և ոսկեգույն 13 շողերից (Կոնկիստադորների և Իսպանիայի դրոշի գույները), ներկայացնելով Արիզոնայի 13 նախնական շրջանները (ներկայումս դրանք 15-ն են), ինչպես նաև խորհրդանշում է Արիզոնայի գեղատեսիլ մայրամուտը։ Դրոշի ներքևի հատվածը կապույտ գույնի է և խորհրդանշում է ազատություն։ Դրոշի կենտրոնում պատկերված է պղնձի գույն ունեցող աստղ, որը խորհրդանշում է Արիզոնայի պղնձաձուլային արտադրությունը։

1910 թվականին գնդապետ Արիզոնայի ազգային գվարդիայի ղեկավար Չարլզ Վ․ Հարիսը ստեղծել է դրոշ Արիզոնայի հրաձիգների խմբի համար, ովքեր ելույթ էին ունենում ազգային մրցույթների ժամանակ։ Մինչ այդ Արիզոնայի խումբը եղել է միակ խումբը, որը չուներ իր դրոշը։

Այդ դրոշը հաստատվել է որպես Արիզոնայի նահանգի պաշտոնական դրոշը 1917 թվականի փետրվարի 27-ին, նահանգի երրորդ հասարակական ժողովի ժամանակ։ Օրինագիծը ընդունվել է առանց կառավարիչ Թոմաս Քեմփբելի ստորագրության։ Անձամբ կառավարիչը պաշտոնապես հայտարարել է իր չեզոքության պատճառը այդ հարցում։

2001 թվականին Հյուսիսամերիկյան Վեկսիլոգիական ասոցացիայի կողմից անցկացված հարցման ժամանակ Արիզոնայի դրոշը անվանվել է «Մայրցամաքի 10 լավագույն դրոշներից մեկը»՝ զբաղեցնելով վեցերորդ հորիզոնականը 72 հյուսիսամերիկյան դրոշների շարքում։

## Դրոշի կառուցվածք
Բարձրության հարաբերությունը երկարությանը կազմում է 2:3։ Արևի շողերը վերևում բաժանված են տասներեք հավասար մասերի, որոնք սկսվում են կարմիր շողից՝ փոխարինվելով ոսկե շողով։ Դրոշի կենտրոնում, պղնձե գույն ունեցող աստղ է բարձրությամբ դրոշի բարձրության կեսը։ Կարմիր և կապույտ գույները ունեն նույն երանգը, որը օգտագործվում է ԱՄՆ-ի դրոշում։ Պղնձի և ոսկու գույների սահմանումը օրենքով չի ճշտվում։ Դրոշի առաջարկված չափսը չորսը վեցի վրա ֆուտն է, երկու ֆուտ բարձրությամբ։

## Նմանատիպ դրոշներ

Պատկեր:Flag of Donetsk Oblast.svg|Դոնբասի դրոշը
Պատկեր:Flag of the Russian Air Force.svg|Ռուսաստանի ԶՕ ուժերի դրոշը
Պատկեր:Naval Ensign of Japan.svg|Ծագող արևի երկրի դրոշը


## Արտաքին հղումներ
* 
* 

Կատեգորիա:1917 դրոշներ
Կատեգորիա:Արիզոնա
Գյոզլու (այլ կիրառումներ)

**Գյոզլու** անվանումը կարող է ունենալ հետևյալ կիրառումները․
* Գյոզլու - գյուղակ Արևմտյան Հայաստանում, Խարբերդի վիլայեթի Արաբկիրի գավառակում,
* Գյոզլու - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Գյավերա (այլ կիրառումներ)

**Գյավերա** անվանումը կարող է ունենալ հետևյալ կիրառումները․
* Գյավերա - գյուղ Արևմտյան Հայաստանում, Էրզրումի վիլայեթի Բայազետի գավառում,
* Գյավերա - գյուղ Արևմտյան Հայաստանում, Էրզրումի վիլայեթի Էրզրումի գավառում։
Անվերջ հող (գիրք)

**Անվերջ հող**՝ ֆանտաստիկ գիրք գրված անգլիացի գրողներ Թերրի Փրաթչեթի և Սթիվեն Բաքսթրի կողմից։ Ռուսերեն լեզվով այն թարգմանվել է 2014 թվականին։

Զուգահեռ աշխարհների մասին միտքը գրողների մոտ ծագել է դեռ 25 տարի առաջ, սակայն իրականացվել է միայն 2012 թվականին։

մինի|ձախից|Սթիվեն Բասքեթ

## Սցենար
Մի անգամ համացանցում հայտնվեց մի հարմարության գծագիրը, որը այնքան պարզ էր, որ կարող էր հավաքել յուրաքանչյուրը։ Այդ հարմարությունը թույլ էր տալիս մարդկանց ճանապարհորդել տարբեր զուգահեռ աշխարհներում և տեսնել, թե ինչպես է զարգացել մոլորակը։

Գրքի գլխավոր հերոսները Ջոշու վալենտենը՝ մարդ որ կարողանում է տեղաշարժվել զուգահեռ տարածքներով առանց որևէ սարքի, և Լոբսլանգն (մարդ ով առաջինն էր, որ ստեղծեց այնպիսի սարք, որի միջոցով փաստացի կարող էր իրեն անվանել մարդ) են։

## Շրջան «Անվերջ հող»
Գրքի մեջ կան նաև հատվածներ՝ «Անվերջ կռիվ » և «The Long Mars» (սրա սկզբնական անվանումը եղել է «The Long Childhood») անվանումներով։

## Քննադատում
Հաշվի առնելով, որ Թերրի Փրաթչեթը ինչ-որ հիվանդություն ուներ, հետազոտողները կարծում են, որ նրա մտքերը շատ թե քիչ փորձարկված են եղել՝ ի տարբերություն ավելի քիչ փորձ ունեցող և երիտասարդ Սթիվեն Բասքեթի։

2012 թվականին գիրքը արժանացավ Goodreads Choice Award մրցանակին։

## Ծանոթագրություններ

Կատեգորիա:2012 գրքեր
Կատեգորիա:2012 վեպեր
Դյուրերի ինքնադիմանկար (այլ կիրառումներ)

**Դյուրերի ինքնադիմանկար** անվանումը կարող է ունենալ հետևյալ կիրառումները․

* Դյուրերի ինքնադիմանկար - գերմանացի նկարիչ Ալբրեխտ Դյուրերի նկարն է,
* Դյուրերի ինքնադիմանկար - Ալբրեխտ Դյուրերի նկարը, Դյուրերի հայտնի երեք ինքնադիմանկարներից ամենից փոքրը,
* Դյուրերի ինքնադիմանկար - Ալբրեխտ Դյուրերի երեք մեծ ինքնադիմանկարներից մեկը, որ ստեղծվել է 1500 թվականի սկզբին։
Վուզիե (շրջան)

**Վուզիե** (), շրջան ()  Ֆրանսիայում՝ Շամպայն - Արդեններ երկրամասի Արդեններ դեպարտամենտում։ Սուպրեֆակտուրան՝ վարչական կենտրոնը, Վուզիե քաղաքն է։ Շրջանի բնակչությունը 2006 թվականին կազմել է 22.376 մարդ։ Բնակչության խտությունը կազմում է 16 մարդ/կմ²։ Շրջանի մակերեսը կազմում է ընդամենը 1412կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Ազգային ինստիտուտի վիճակագրություն՝ Վուզեի շրջան 

Կատեգորիա:Ֆրանսիայի շրջաններ
Գոտի փորագրազարդ (այլ կիրառումներ)

**Գոտի փորագրազարդ** անվանումը կարող է ունենալ հետևյալ կիրառումները․

* Գոտի փորագրազարդ - (մ.թ.ա. 12-11-րդ դարեր, Լճաշեն), բրոնզե թիթեղից պատրաստված գոտի,
* Գոտի փորագրազարդ - (մ.թ.ա. 12-11-րդ դարեր, Լճաշեն), բրոնզե թիթեղից պատրաստված գոտի։
Դրամական հոսք

**Դրամական հոսք, քեշ-ֆլո, քեշ-ֆլոու** () կամ **կանխիկ փողի հոսք**,  դրամական միջոցների շարժ, ժամանակակից ֆինանսատնտեսական վերլուծության, ֆինանսական պլանավորման և ֆինանսական կառավարման մեջ կարևոր հասկացություններից մեկը։

## Հասկացության բովանդակություն
Ընկերության փոփոխության, ֆինանսական շարժունության վիճակը գնահատելու համար օգտագործվում է ընկերություն դրամական միջոցների շարժը, հաշվի առնելով բոլոր դրամական միջոցների մուտքը և այլ վճարումները։ Օգտագործվում է ընկերության  բյուջեի պլանավորման գործունեության, բիզնես-պլանի կազմման, ինչպես նաև դրամական հոսքերի շարժը մշակելու համար։

Քեշ-ֆլոու հասկացության մեջ ներառվում է նաև դրամական միջոցների շարժի հաշվետվությունը (), որտեղ արտացոլվում են անցյալում եղած դրամական միջոցների բոլոր մուտքերը և ծախսերը։

Դրամական հոսքերի թվային նշանակությունը բնութագրվում է փողերի ներհոսքի մեծությունով, եթե այն մեծ է զրոյից, կամ փողերի արտահոսքով, եթե այն փոքր է զրոյից։ Դրական դրամական հոսքը ձևավորում է դրական միջոցները, որոնք տնտեսական սուբյեկտ են ներգործել համապատասխան շրջանի ընթացքում, օրինակ ապրանքների վաճառքի, աշխատանքի կատարման, ծառայությունների մատուցման հաշվին։ Բացասական դրամական հոսքը ձևավորում է դրական միջոցները, որոնք ծախսվել են տնտեսական սուբյեկտի կողմից համապատասխան շրջանում, օրինակ ներդրումները, կրեդիտի վերադարձը, հումքի,  էներգիայի, նյութերի և այլնի վրա ծախսվող գումարները։

## Ներդրումային վերլուծության մեջ գործածություն
Ներդրումային վերլուծության մեջ քեշ-ֆլոու հասկացությունը օգտագործվում է ներդրումների տնտեսական ազդեցության հաշվարկները կատարելու համար։ Ներդրումային վերլուծության խնդիրները լուծելու համար դրամական հոսքը իրենից ներկայացնում է թվային շարք, կազմված ըստ ժամանակի տրոհված հաջորդականությունից, հաշվարկված որպես դրամական ներհոսքների և ծախսերի տարբերություն տվյալ ժամանակահատվածի համար։

Համընդհանուր ընդունված ծախսերի հոսքը՝CF, որը իրենից ներկայացնում է հետևյալ թվային շարքը՝  CF_0, CF_1, ... , CF_n ։ Շարքի յուրաքանչյուր տարր կարող է ունենալ ինչպես դրական, այնպես էլ բացասական արժեք։ Այսինքն, դրամական հոսքի ընդհանուր գումարը կարող է բերվել իր իսկական արժեքին։

## Ծանոթագրություններ

Կատեգորիա:Բիզնես տնտեսագիտություն
Կատեգորիա:Հաշվապահություն
Կատեգորիա:Ներդրումներ
Կատեգորիա:Տնտեսագիտական վերլուծություն
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Փող
Կատեգորիա:Ֆինանսական մաթեմատիկա
Կատեգորիա:Ֆինանսական շուկաներ
Կատեգորիա:Ֆինանսներ
Կատեգորիա:Ֆինանսների կառավարում
Կատեգորիա:Ֆինանստնտեսական վերլուծություն
Գործ (այլ կիրառումներ)

**Գործ** անվանումը կարող է ունենալ հետևյալ կիրառումները․

* Գործ - գրական, գիտական, հասարակական, քաղաքական ամսագիր,
* Գործ - գրական, քաղաքական ամսագիր։
Գուտի (այլ կիրառումներ)

**Գուտի** անվանումը կարող է ունենալ հետևյալ կիրառումները․

* Գուտի - նախկին իսպանացի ֆուտբոլիստ, «Ռեալ Մադրիդի» սան, խաղացել է ակումբում համարյա ամբողջ կարիերան,
* Գուտի - քաղաքատիպ ավան Ուկրաինայի Խարկովի մարզի Բոգոդուխովի շրջանում,
* Գուտի - գյուղ Ուկրաինայի Սումիի մարզի Կոնոտոպի շրջանում,
* Գուտի - գյուղ Ուկրաինայի Վիննիցայի մարզի Տուլչինի շրջանում։
American Authors

**American Authors**, ամերիկյան ինդի ռոք խումբ, ժողովրդական և փոփ ժանրերի տարրերով, հիմնվել է Բրուքլինում, Նյու-Յորք։ Նրանք հայտնի են «*Best Day of My Life*», «*Believer*» սինգլներով, որոնք մտնում են իրենց առաջին՝ «*Oh, What a Life*» ալբոմի մեջ։ Այդ ալբոմը զբաղեցրել է երրորդ տեղը  Billboard ռոք ալբոմների ցանկում։

## Պատմություն
American Authors խմբի անդամբերը առաջին անգամ հանդիպել են Բերքլի քոլեջում 2006 թվականին։

Կարյերայի սկզբում քառյակը ձայնագրում էր իր երգերը և հանդես էր գալիս «*The Blue Pages*» անունով Բոստոնում և 2010 թվականին տեղափոխվել է Բրուքլին և աշխատել Island Records-ի հետ։

2012 թվականին խումբը անունը փոխվեց «*American Authors*» ()։ Նրանց դեբյուտային սինգլը «Believer», ուշադրություն դարձրեց իր վրա ալտերնատիվ ռոք ռադիոյի միջոցով։ Նրանց երկրորդ սինգլը , «Best Day of My Life», ցուցադրվել է ԱՄՆ-ում Lowe’s հեռուստատեսային գովազդում։

2013 թվականի Հունվարին պայմանագիր կնքվեց Mercury Records-ի հետ։

## Նոմինացիաններ
World Music Award «Ամենալավ համաշխարհային երգ»

## Խմբի անդամները
* Զաք Բառնեթ — վոկալ
* Ջեյմս Ադամ Շելլի — կիթառ
* Դեյվ Ռուբլին — բաս-կիթառ
* Մեթ Սանչեսը — հարվածային գործիքներ

## Ծանոթագրություններ

## Արտաքին Հղումներ
* Պաշտոնական կայք
* American Authors-ը Mercury Records ստուդիայի կայքում 

Կատեգորիա:2006 հիմնադրված երաժշտական խմբեր
Կատեգորիա:Ամերիկյան ռոք խմբեր
Կատեգորիա:Երաժշտական խմբեր այբբենական կարգով
Կատեգորիա:Քառյակներ
Ուլյան Փիրումով

**Ուլյան Հայկի Փիրումով** (), գազադինամիկայի և հրթիռային տեխնիկայի բնագավառի հայ գիտնական։ Տեխնիկական գիտությունների դոկտոր (1969), պրոֆեսոր (1976)։ ՌԳԱ թղթակից անդամ (1997)։ ՌԴ գիտության վաստակավոր գործիչ (1989)։

## Կենսագրություն
Ուլյան Փիրումովը ծնվել է 1931 թվականին Մոսկվայում։ 1949 թվականին ավարտել է Մոսկվայի № 276 դպրոցը։ Նույն թվականին ընդունվել է Մոսկվայի պետական համալսարանի ֆիզիկատեխնիկական ֆակուլտետը, միաժամանակ` Մոսկվայի ֆիզիկատեխնիական ինստիտուտ, որն ավարտել է 1955 թվականին։ 1955-1976 թվականներին աշխատել է Ջերմային շարժընթացների գիտահետազոտական ինստիտուտում նախ որպես ինժեներ, ապա` ավագ ինժեներ, բաժանմունքի պետ, 1976 թվականից` Մոսկվայի ավիացիոն ինստիտուտի հաշվողական մաթեմատիկայի և ծրագրավորման ամբիոնի վարիչ։

1960 թվականին պաշտպանել է թեկնածուական ատենախոսություն, 1969 թվականին՝ դոկտորական, 1976 թվականին Փիրումովին շնորհվել է պրոֆեսորի կոչում, 1997 թվականի մայիսի 30-ին ընտրվել է Ռուսաստանի գիտությունների ակադեմիայի թղթակից անդամ «մեխանիկա և մեքենաշինություն» մասնագիտությամբ։

Աշխատանքները վերաբերում են գազադինամիկայի, ավիացիոն և հրթիռային տեխնիկայի խնդիրներում հաշվողական մաթեմատիկայի կիրառմանը, բարդ համակարգերի նմանարկային մոդելամորման կիրառական ծրագրերի փաթեթների ստեղծմանը, հրթիռային ծայրափողակների տեսության հակադարձ խնդիրների լուծման եղանակների մշակմանը, օդային ավազանը թունավոր բաղադրամասերով աղտոտումից պաշտպանման հարցերին։

## Մահ
Մահացել է 2015 թվականին Մոսկվայում։ Թաղված է Մոսկվայի հայկական գերեզմանատանը։

## Պարգևներ, մրցանակներ
* ԽՍՀՄ պետական մրցանակի կրկնակի դափնեկիր (1979, 1987)
* Ն. Ե. Ժուկովսկու անվան մրցանակակիր (1964)
* ՌԴ գիտության վաստակավոր գործիչ (1996)

## Ծանոթագրություններ

Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Մոսկվայի ֆիզիկատեխնիկական ինստիտուտի շրջանավարտներ
Կատեգորիա:ՌԴ գիտության վաստակավոր գործիչներ
Կատեգորիա:Տեխնիկական գիտությունների դոկտորներ
Կատեգորիա:Ռուսաստանի ԳԱ թղթակից անդամներ